It vander aenspraken die jan van kelfs alse momboir lijsbetten
berckmans zijns wijfs gedaen heeft inde banck voe meye
en scepen van loeven tot janne va ype tymerman Alse
van eenen huyse dwelc de vors van ype afgebroken
hadde tot zijns selfs behoef en zijn pfijt daer mede gedaen
also de vors van kelfs seide pnterende de selve van selfs
dat te thoenen Hopende zo verre hij dat niet meer
anden poenten die hij oic beleyde te thoenen luttel of met
tot desen ppoiste dienen gethoenen conste dat hem dan
de vors van ype restitucie doen soude vanden vors huyse
oft dair voe betalen vijftich cronen Dair op de vors
t
van ype met zijnen voerspreke dede seggen dat all gadde
hebben
hij tvors huys afgebroken dat hij dat gedaen hadde als
werckman oft tymerman meester jans wilen ostonts en
dat gesett op derve des vors meester jans ter beke
gelegen ende dat hij dat huys gheenssins afgebroken en
hadde tot zijns selfs behoef noch enich ander profijt
dairaff gehadt dan zijn dachuen pntende des zijnen eed
hopende zo vre hij dien dade oft hem bijder vors zijnre
wedptie wordde bekindt dat hij der aenspraken ongehoud
soude zijn Ende na dat de vors van kelfs tot zijnen
thoene gewesen zijnde gheenssins en thoende dat de vors
van ype tvors huys afgebroken hadde tot zijns selfs behoef
en met als werckman So wairt bijden heen scepen
ter manissen smeyers gewesen voer een vonisse So vre
de vors van ype zijnen eed dade gelijc hij dien gepnteert
hadde dat hij der aenspraken ongehouden zijn soude En
want ten daghe van rechte dat de selve van ype den
vors zijnen eed pnteerde te doene zijn wederptie vorscr
in rechte niet en compareerde So wordt voirt gewijst
bijden vors hn scepen ter manissen smeyers So vre
de wedptie des vors jans van ype niet en quame ten
opstaene smeyers en scepen gelijc zij en dede dat dan
de selve van ype vander vors aenspraken ongehouden
soude zijn cor abs boxhozen roelants liefkenrode
hoeven tants tybe man vi